Keskustelu:Mikkelin Pallo-Kissat

message: Oletettavasti oikea kirjoitusasu lienee Mikkelin Pallokissat? --TeVe 20. tammikuuta 2006 kello 13.23 (UTC)
replies: text: Kun nyt huomautit asiasta niin kävin tarkistamassa.  Ihan oikea asu olisi 'Mikkelin Pallo-Kissat'  vaikka se onkin kieliopin sääntöjen vastainen mutta kai se erisnimenä pitänee tuollalailla laittaa.--Myyrylainen 20. tammikuuta 2006 kello 13.28 (UTC)

message: Älkää poistako mun tekemiäni muutoksia, jos ette kirjoita artikkelia uudelleen. Vanhassa artikkelissa MiPK:sta puhutaan menneessä aikamuodossa eikä noteerata 2016 jälkeisiä tapahtumia lainkaan. Joskus vuosia sitten kirjoitettu tynkäartikkeli johtaa virheelliseen tietoon MiPK:sta.
JalFun63 (keskustelu) 18. huhtikuuta 2018 kello 22.53 (EEST) Jalfun63
replies: text: Kyseessä on kaksi täysin eri seuraa. Artikkeliisi lisäämäsi tieto on virheellistä, koska nykyään Kakkosessa MiPKin nimellä pelaava joukkue on Mikkelin Kissojen edustusjoukkue, josta on oma artikkelinsa. --Sblöbö (keskustelu) 18. huhtikuuta 2018 kello 22.56 (EEST)

text: Samaan liittyen: Nykyinen MiPK on vuonna 1981 perustetun Mikkelin Kissojen (Mikkelin Kissat ry) edustusjoukkue, eikä sitä siksi pidä verrata vuonna 1946 perustettuun MiPKiin. Jalkapallon puolelta löytyy toinenkin esimerkki, eli nykyinen FC KTP ei ole sama asia kuin aikaisempi Kotkan Työväen Palloilijat. Se että Mikkelin Kissat on saanut luvan käyttää MiPKin nimeä, ei vielä tarkoita että kyseessä olisi sama seura. Nykyisen Pallo-Kissojen nettisivujen yhteystiedot paljastavat, että joukkueen taustalla on seura Mikkelin Kissat ry, eli nykyistä MiPKiä koskevat asiat kuuluvat Mikkelin Kissojen artikkeliin, kuten on tehtykin. Finder-haulla ei muuten löydy Mikkelin Pallo-Kissat -nimistä yritystä, eli mahtaako tämän artikkelin seuraa enää edes olla olemassa? --Sblöbö (keskustelu) 19. huhtikuuta 2018 kello 12.58 (EEST)
thread_title:  Päivitykset ajan tasalle  

message: Mikkelin Pallo-Kissat  (MiPK) on Mikkelin Pallo-Kissat. On täysin saivartelua, minkä niminen yhdistys joukkueen TAUSTALLA on: ne vaihtelevat joukkueittain yleensäkin. Kun MiPK pelaa MiPK:n nimellä, MiPK:n pelipaidoissa, MiPK:n logolla, MiPK:n kotikentällä, niin se todennäköisesti on MiPK. Aivan samalla tavalla kuin että ankka joka näyttää ankalta, vaappuu kuin ankka ja ääntelee kuin ankka on todennäköisesti ankka. 
Ei siis sekoiteta asioita. MiPK on MiPK. 
88.114.181.224 21. huhtikuuta 2018 kello 19.11 (EEST)
replies: text: Kuulostaa omaan korvaani kovin mustavalkoiselta näkökulmalta. Nykyisen MiPKin taustalla oleva yhdistys on Mikkelin Kissat ry (löytyy mm. kotisivujen yhteystiedoista), eikä se todellakaan ole mitään saivartelua. Jalkapalloseura on muutakin kuin pelkkä nimi ja logo. Artikkelissa on Mikkelin Kissojen julkaisemaan uutiseen liittyvä tieto: Mikkelin Kissojen edustusjoukkue on käyttänyt vuodesta 2016 nimeä MiPK. Mielestäni sitä ei voi tuon selkeämmin sanoa, eli Mikkelin Kissat -niminen seura pelaa nykyisin MiPKin nimellä. Jos seura itse ilmoittaa asian näin, niin mitä me olemme sitä kyseenalaistamaan? Ja kuten ylempänä kirjoitin, Mikkelin Pallo-Kissat tms. -nimistä yritystä ei löydy yrityshaulla, joten epäilen onko tässä artikkelissa kerrottavaa seuraa enää olemassakaan. --Sblöbö (keskustelu) 21. huhtikuuta 2018 kello 19.24 (EEST)
replies: text: :Toisaalta seuroja menee niin paljon nykyään konkurssiin Suomessa ja ulkomailla ja kuitenkin jatkaa sitten ikäänkuin vanhana seurana, että ehkä ei ole mielekästä tehdä artikkeleja taustayritysten perusteella.--MAQuire (keskustelu) 21. huhtikuuta 2018 kello 19.30 (EEST)
replies: text: ::Tätä linjaa kuitenkin yleisesti käytetään Wikipediassa, mm. FC KTP ja Oulun Palloseura (jalkapallo), joiden ei katsota olevan samoja seuroja kuin Kotkan Työväen Palloilijat tai aikaisempi Oulun Palloseura. Mikkelin Kissat on muutakin kuin taustayhdistys, eikä se ole mennyt konkurssiin. Esimerkiksi seuran juniorit jatkavat edelleen pelaamista omalla nimellään, vaikka edustusjoukkueen nimi onkin kaksi vuotta sitten vaihdettu perinteikkäämpään muotoon. Muutenkaan en pidä asioita täysin verrainnollisina, koska konkurssitilanteessa vanhan seuran toiminta useimmiten loppuu kokonaan kaikilla tasoilla, ja silloin uusi yhdistys ikään kuin luontevasti jatkaa toimintaa samalla joukkueen nimellä siitä mihin jäätiin. Tätähän Mikkelin Kissoille ei ole tapahtunut. Kyse on ollut pelkästä nimenvaihdosta yhden joukkueen osalta. --Sblöbö (keskustelu) 21. huhtikuuta 2018 kello 19.44 (EEST)

text: ::Facebookista ei muuten löydy Mikkelin Pallo-Kissat -nimistä sivua, vaan kyseistä Kakkosessa pelaavaa edustusjoukkuetta koskevia päivityksiä julkaisee sivu nimeltä Mikkelin Kissat ry. Sen esittelytiedoissa asia esitetään seuraavasti: Mikkelin Kissat, vuonna 1981 perustettu jalkapalloseura. Edustusjoukkue pelaa nimellä Mikkelin Pallo-Kissat kaudella 2017 Kakkosessa. edit. Asia eroaa esimerkeistäsi siis myös siltä osin, että seura epäsuorasti itsekin myöntää, ettei ole sama seura kuin alkuperäinen Mikkelin Pallo-Kissat, eikä edes yritä esittää jatkavansa "ikään kuin vanhana seurana", vaan osana Mikkelin Kissoja. --Sblöbö (keskustelu) 21. huhtikuuta 2018 kello 19.59 (EEST)
replies: text: :::No sitten on toki aivan eri, jos itse joukkuekin on sitä mieltä, että ovat eri seura. Yleensähän tosiaan nämä uudet yhtiöt omivat vanhojen yhtiöiden meriitit, jolloin rajanveto on vaikeampaa.--MAQuire (keskustelu) 21. huhtikuuta 2018 kello 21.57 (EEST)
thread_title:  MiPK on MiPK ei MiKI